**În valve iarnă timpurie**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Inimă pe valuri\*

Melaniei Briciu

nu deschide fereastra

tristeţea decupează viaţa din oameni

agora cetăţii și-a rupt planetarele de angoase

pe sens giratoriu pasul mumifică timpul

dar nu-mi pasă

oglinda îmi fură cohorta de chipuri

pășesc prin iarba respirării mai aseptic încă o viață

scutură abisul în carne

am tolba plină de primăveri nenuntite

pruncii mă vor găsi mereu

în vene incandescente geneza

aruncă o dublă

din tăciuni edenul pâlpâie s.o.s-uri și sângerează

în braţe negre îmbrăţişarea

nu mai ridică miză pe focuri țipă ceruri

caut intersecția inimii

pe tăișul cordului în cusătură de stele

închid pulsația veșniciei

virgin respiră din valve dumnezeu

răsărit candid